Opp gjennom årene var flere forhold med på å øke oppmerksomheten på festivalen. Det første var at skuespilleren Robert Redford, som selv bodde i Utah, ble involvert ved å bli festivalens første formann. Senere ble festivalen flyttet fra september til januar, etter råd fra regissør Sydney Pollack, siden man da kunne utnytte skisenteret på stedet i å tiltrekke seg oppmerksomhet fra Hollywood.